**Sven-Åge Henriksen** (født 29. juni 1955) er en norsk samisk skuespiller, dramatiker og samfunnsdebattant. Han har hatt en rekke inntredener i alt fra såpeserien Hotel Cæsar til Nissene over skog og hei og Sofies verden. Henriksen er også mulig å se på teaterscenen der han spiller og regisserer stykker. Per 2013 bor han i Mo i Rana og tar oppdrag ved Nordland Teater.

Bakgrunn og oppvekst
--------------------

Sven-Åge Henriksen er oppvokst i Malangen i Troms. Der bodde han sammen med sine to foreldre og som eldst i en søskenflokk på syv. Hans far var sjømann med opprinnelse som kystsame, men den samiske kulturen var aldri en del av oppveksten i familien. I tidlig alder flyttet arbeiderfamilien til morens hjemsted i Telemark. Der fullførte han barneskole og ungdomsskole. Henriksen var tidlig aktiv i teater og sang, og har alltid hatt en ambisjon om å bli skuespiller.

Karriere
--------

### Utdanning og debut

Som 16-åring debuterte han som skuespiller ved "Club 7" som var i kjelleren av Sossen Krohgs "Scene 7". Her fikk unge debutanter vise sine ferdigheter og en sjanse til å spille fremfor et publikum. Rampelyset gav mersmak og Henriksen tok utdanning ved musikkhøgskolen i Kristiansand. I 1996 gav Sven-Åge Henriksen ut CD-plata "Rød pust" som er en fornorskning av noen låter til Tom Waits. Skiva på 10 låter gav han ett nasjonalt navn og oppmerksomhet via avisoppslag og mediedekning. Han har også gjort noen tolkninger av Jacques Brel, Kurt Weill, Cornelis Vreeswijk og Nick Cave. Mens platen "Rød pust" ble starten på hans videre karriere.

### Teater

Sven-Åge Henriksen begynte å skrive teaterstykker som 40-åring og har blant annet skrevet «Svarta bjørn» der han selv har en av hovedrollen. Forestillingen hadde premiere 16. mars 2013 under vinterfestuka i Narvik. Dette var den største forestillingen som noensinne er blitt satt opp av Nordland Teater, i samarbeid med Musikk i Nordland og Vinterfestuka i Narvik. Deretter turnerte den i Bodø, Fauske, Mo i Rana, Mosjøen, Brønnøysund, Harstad, Svolvær og hadde sin siste forestilling i Stokmarknes 28. april 2013. Han har forøvrig en rollefigur/alterego under navnet Siw Anita som er en del av hans måte å drive enmannsshow, eller standup.

### Samarbeid med det samiske nasjonalteateret

Sven-Åge Henriksen har jobbet som både skuespiller og scenograf/makeup for det samiske nasjonalteater Beaivváš. Han har også tidligere skrevet stykkene Laja, Okto og Hevn for teateret. For tiden er han i gang med å skrive en politisk thriller som skal opp der i 2015.

### Priser

Henriksen mottok i 2018 Rana kommunes kulturpris.

### Bøker

Henriksen ga i 2018 ut en rekke tekster fra sin blogg sammen med noen tidligere upubliserte tekster, dikt og utdrag fra hans dramatikk i bokform på Utenfor allfarvei forlag. Boka hadde tittelen *Men hold kjeft da, Henriksen*. I 2023 kom hans første roman, *Pappas lille gutt*.

### Film, teater og TV

| Tittel | År | Rolle |
| --- | --- | --- |
| Annika | 2023 | Magnus Strandhed |
| Dissosia | 2017 | Edtakeren |
| Det Norske Hus | 2017 | Q og Siw |
| Høst | 2016 | Bartenderen |
| Hevn | 2016 | Forteller |
| Svarta Bjørn | 2013 | Jörgen Forsmann |
| Dunderland | 2012 | Ulrik |
| Bye & Rønning | 2012 | Kim-Ronny Utnem |
| Full Pakke! | 2012 | Karsten |
| Nissene over skog og hei | 2011 | Ola |
| Varg Veum | 2010 | Terje Hammersten |
| Den Svarte Grisen | 2010 | Stanislav |
| Eksil | 2009 | August Strindberg |
| Kautokeino-opprøret (film) | 2009 | Bergmark |
| Far North | 2009 | Ivars Father |
| The Rocky Horror Show | 2008 | Eddie/Dr.Scott |
| Lindell | 2008 | Ketil Bru |
| Drømmefangeren | 2005 | Torkel Bru |
| MacBeth | 2004 | MacDuff |
| Nini | 2004 | Gartneren |
| Hamlet | 2003 | Presten/Dronningen |
| Hotellrommet | 2002 | Hotellvert |
| Misery Harbour | 1999 | Servitør |
| Tørst: Fremtidens forbrytelse | 1999 |  |
| Sofies verden | 1998 | Platon |
| Hotel Cæsar | 1998 | Major Høivik |
| X (film) | 1986 |  |

Politikk
--------

Henriksen stilte til valg for Sosialistisk Venstreparti ved kommunevalget i 2015 i Rana. Han sto på fjerdeplass på partiets liste. Rana SV fikk tre plasser i kommunestyret, men personstemmer gjorde at Henriksen endte på femteplass som andre vara bak Inge Myrvoll.

Bibliografi
-----------

* *Men hold kjeft da, Henriksen* – essays, Utenfor allfarvei forlag 2018
* *Pappas lille gutt* – roman, Skamløst forlag 2023

Referanser
----------

1. ↑  Kalkenberg, Lars-Petter (13. mars 2014). «Nordland teater med ny storsatsning». nrk.no. Besøkt 7. juni 2016.
2. ↑  «Se utdrag fra Svarta Bjørn». ranablad.no. 13. mars 2013. Besøkt 7. juni 2016.
3. ↑  «Tre kvinner på topp». Ranablad.no. 25. januar 2015. Besøkt 7. juni 2016.
4. ↑  «I Rana var det denne gangen by mot land i sterkere grad enn noen gang tidligere». Ranablad.no. 17. september 2015. Besøkt 7. juni 2016.

Kilder
------

* Arkivert 3. november 2013 hos Wayback Machine. (12. september 2013)
* (23. oktober 2013)
* (28. oktober 2013)

Eksterne lenker
---------------

* Offisielt nettsted Rediger på Wikidata

* Offisiell blogg Rediger på Wikidata

* (en) Sven Henriksen (actor) – kategori av bilder, video eller lyd på Commons Rediger på Wikidata
* Sven Henriksen på Facebook Rediger på Wikidata

* Sven Henriksen på Instagram Rediger på Wikidata
* (en) Sven Henriksen på Internet Movie Database Rediger på Wikidata

* (no) Sven Henriksen hos Sceneweb Rediger på Wikidata

* (sv) Sven Henriksen i Svensk Filmdatabas Rediger på Wikidata

* (en) Sven Henriksen hos Rotten Tomatoes Rediger på Wikidata

* (en) Sven Henriksen hos TV Guide Rediger på Wikidata

* (en) Sven Henriksen hos The Movie Database Rediger på Wikidata
* Henriksen hos Filmfront

|  |  |
| --- | --- |
| Oppslagsverk/autoritetsdata | BIBSYS **·** VIAF **·** Discogs
 |